
Grozījumi Ministru kabineta 2018. gada 4. decembra noteikumos Nr. 750 "Kārtība, kādā civilās aviācijas lidlauku izmanto militārās aviācijas gaisa kuģi un militārās aviācijas lidlauku – civilās aviācijas gaisa kuģi"
Izdoti saskaņā ar likuma "Par aviāciju" 29. pantu
· Izdarīt Ministru kabineta 2018. gada 4. decembra noteikumos Nr. 750 "Kārtība, kādā civilās aviācijas lidlauku izmanto militārās aviācijas gaisa kuģi un militārās aviācijas lidlauku – civilās aviācijas gaisa kuģi" (Latvijas Vēstnesis, 2018, 240. nr.) šādus grozījumus:
· 1. Papildināt ar 2.1.1 apakšpunktu šādā redakcijā:
· "2.1.1 Mācību organizācija – fiziskā un juridiskā persona un iestāde, kura saskaņā ar Ministru kabineta 2020.gada 9.jūnija noteikumiem Nr.373 “Kārtība, kādā sertificē civilās aviācijas gaisa kuģu lidojumu apkalpes locekļu apmācību sniedzējus” ir sertificēta kā apstiprinātā, deklarētā vai nacionālā mācību organizācija."
· 2. Papildināt ar 21.1 punktu šādā redakcijā:
· "21.1 Civilās aviācijas gaisa kuģi militārās aviācijas lidlaukus var izmantot mācību lidojumu veikšanai, ja militārās aviācijas lidlauki vai to daļas, ko izmanto šādu mācību lidojumu veikšanai, atbilst šo noteikumu 21. punktā noteiktajiem civilās aviācijas gaisa kuģu ekspluatācijas noteikumiem un Komisijas 2011. gada 3. novembra Regulas (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 VII pielikuma ORA.GEN.140; ORA.GEN.215 un ORA.ATO.140 punkta prasībām".
· 3. Papildināt ar 21.2 punktu šādā redakcijā:
· "21.2 Mācību organizācija un gaisa kuģa ekspluatants, kas izmantos militāro lidlauku mācību lidojumu veikšanai, slēdz līgumu ar Nacionālajiem bruņotajiem spēkiem par militārā lidlauka vai tās daļas izmantošanu. Līgumā ir jābūt iekļautai šādai informācijai: precīzi noteiktam mācību lidojumu veidam, mācību lidojumiem izmantojamie gaisa kuģi, piekļuves tiesībām Civilās aviācijas aģentūras un Transporta nelaimes gadījumu un incidentu izmeklēšanas biroja amatpersonām savu tiešo darba pienākumu pildīšanai."
· 4. Papildināt ar 21.3 punktu šādā redakcijā:
· "21.3 Militārās aviācijas lidlauku izmanto civilās aviācijas gaisa kuģu lidojumiem ārpus militārās aviācijas lidlauka gaisa satiksmes plūsmas un militārās aviācijas gaisa kuģu apkalpošanas periodiem."
· 5. Papildināt ar 21.4 punktu šādā redakcijā:
· "21.4 Nacionālie bruņotie spēki, mācību organizācija un gaisa kuģa ekspluatants veic militārā lidlauka atbilstības novērtējumu civilās aviācijas gaisa kuģu mācību lidojumu veikšanai. Šādam atbilstības novērtējumam ir jābūt dokumentētam un pēc pieprasījuma jāiesniedz valsts aģentūrai “Civilās aviācijas aģentūra” civilās aviācijas uzraudzības nodrošināšanai."
· 6. Papildināt ar 21.5 punktu šādā redakcijā:
· "21.5 Apkalpojot civilās aviācijas gaisa kuģus, kas izmanto militāros lidlaukus, tiek piemērotas aviodrošības prasības, kas noteiktas Eiropas Parlamenta un Padomes regulā (EK) Nr. 300/2008 (2008. gada 11. marts) par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002,  Komisijas īstenošanas regulā (ES) 2015/1998 (2015. gada 5. novembris), ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā un Komisijas Regulā (ES) Nr. 1254/2009 (2009. gada 18. decembris), ar ko nosaka kritērijus, lai ļautu dalībvalstīm atkāpties no kopējiem pamatstandartiem civilās aviācijas drošības jomā un pieņemt alternatīvus drošības pasākumus.
·  ".

